Partîya Çep a Keske çarçewa xebatanê weçînayîşî de Wan de mîtîngê xo yê fînalî 13ê gulane de, saete 13.00 de Warê Beşyolî de bikerê. Hemsereka Pêroyî ya HDPyî Pervîne Buldan zî do tewra mîtîngî biba. Amadekarîyê mîtîngî qedîyayî.
Qezaya Muradîye ya Wanî de bi vilakerdişê broşuran û vilawekan Partîya Çep a Keske venga pêro kesan da ke wa tewrê mîtîngî bibê. Hemserekanê HDPyî yê Muradîye û namzedanê Wanî zî keyeyî û esnafî zîyaret kerdî û venga înan da ke wa tewrê mîtîngî bibê.
Pervîne Buldan ra ber Hetkarê Hemserekanê Pêroyîyan ê HDPyî Tayyîp Temel, Serekê KKPyî Sînan Çîftyurek, Serekê PÎA Ahmet Kaya û hunermendî Ozleme Baglayan û Alî Jîyan zî do tewrê mîtîngî bibê.
